

Udruga StEPP (<https://www.facebook.com/stepp.fast/>) studentska je udruga koja djeluje pri Medicinskom fakultetu u Zagrebu. Temeljni cilj udruge je podizanje svijesti o važnosti poznavaja teorije i prakse prve pomoći i prehospitalne hitne medicine, kako među medicinskim profesionalcima, tako i u široj zajednici.

U svrhu ostvarivanja svog cilja, StEPP okuplja studente medicine i dentalne medicine. Kroz druženje i timski rad članovi udruge stječu znanja te vježbaju prijeko potrebne vještine za spašavanje ljudskih života, a zatim stečeno dijele s kolegama i medicinskim laicima kroz radionice, poludnevne, cjelodnevne i dvodnevne edukacije. Kontinuiranim radom educirali smo više od 3500 studenata i medicinskih laika.

Svojim primjerom i iskustvom te suradnjom sa studentskim udrugama i sekcijama želimo potaknuti svakog pojedinca, a posebice polaznike naših edukacija, da stečeno znanje i vještine uvijek nesebično dijele i prenose. Članovi Udruge StEPP svojim nesebičnim radom i marljivošću ulažu u razvoj sebe kao budućih profesionalnih zdravstvenih djelatnika pritom stječući nova prijateljstva i jedinstvena iskustva tijekom studija u pozitivnom, zabavnom i otvorenom okruženju.

Zajedničkim trudom stvaramo sigurniji svijet – treba nam i Vaša pomoć.

Pridružite nam se. Mijenjamo svijet, zajedno!

Kontakt e-mail adresa: stepp.fast@gmail.com